Aljechin 1927-ben hódította el a világbajnoki címet Capablancától, miután a Buenos Airesben játszott párosmérkőzésükön 6–3 arányban (25 döntetlen mellett) győzött. 1928-ban a Nemzetközi Sakkszövetség (FIDE) kiírta saját világbajnokságát, amelynek győztese a „FIDE-bajnok” címet kapta, mert hivatalosan nem használhatta a sakkvilágbajnok címet. A FIDE-bajnok Jefim Bogoljubov lett, miután 1928-ban és 1928/29-ben két mérkőzésen is legyőzte Max Euwét.